

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020 Г.**  **Г-Н ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

**Относно:** *Предложение за изменение на Насоките за кандидатстване по процедура чрез подбор № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г.*

**УВАЖАЕМИ ГОСПОДИН ЗАМЕСТНИК-МИНИСТЪР,**

На 16.10.2019 г. със Заповед № РД 09-968 на Ръководителя на УО на ПРСР 2014-2020 г. са утвърдени Насоки за кандидатстване по процедура чрез подбор № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г., включващи Условия за кандидатстване и Условия за изпълнение по процедурата.

Насоките за кандидатстване са изменени със Заповед № РД 09-1190 от 27.12.2019 г. за поправка на очевидна техническа грешка, Заповед № РД 09-28/15.01.2020 г. за удължаване на срока за кандидатстване с проектни предложения и Заповед РД 09-438 от 29.04.2021 г. за удължаване на крайния срок за изпълнение на одобрените проекти по процедурата.

1. На 10.06.2021 г. в МЗХГ постъпи писмо от Българска асоциация на консултантите по европейски програми (БАКЕП) с вх. № 15-226 , в което асоциацията изразява съгласие с част от направените промени в Насоките за кандидатстване по процедура чрез подбор № BG06RDNP001-4.001 по подмярка 4.2 „Инвестиции в преработка/маркетинг на селскостопански продукти“ от ПРСР 2014 – 2020 г. в частта изменение на чл. 18, ал. 4 от административния договор за предоставяне на безвъзмездна финансова помощ (АДПБФП). Съгласно изразената от асоциацията позиция това изменение облекчава бенефициентите при изпълнение на одобрените проекти по процедура № BG06RDNP001-4.001.

Същата формулировка е залегнала в чл. 14, ал. 4 на АДПБФП по процедура № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г., като БАКЕП предлага аналогични действия от страна на Управляващия орган на ПРСР 2014 – 2020 г., със същите мотиви.

В чл. 14 от АДПБФП са уредени условията за изменение на договорите, като в ал. 4 са засегнати тезите за изменения, които водят до увеличаване на общата стойност на безвъзмездната финансова помощ и/или увеличаване на стойността на някоя от позициите, посочени във финансовия план, представляващ Приложение № 2 към административния договор. Именно увеличението на стойността на някоя от позициите, посочени във финансовия план, което не води до увеличаване на общата стойност на одобрените разходи, а е за сметка на други позиции за намалена стойност, води до затруднение на финансовото управление на проектите по подмярка 16.1, които са с продължителност до 36 месеца. Също така, след провеждане на процедури за избор на изпълнител по реда на ЗОП или ПМС № 160 от 01.07.2016 г. или друг вид изменение в резултат от изпълнение на дейностите, е възможно да настъпи изменение в стойностите по одобрените позиции във финансовия план, в рамките на общата стойност на одобрените разходи и при спазване на условията за допустимост на разходите, определени в Условията за кандидатстване.

Във връзка с гореизложеното, с оглед облекчаване на бенефициентите при изпълнение на одобрените проекти, е необходимо да се направи изменение в Приложение № 10 „Образец на административен договор“ от Условията за изпълнение, част от Насоките за кандидатстване по процедура чрез подбор № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от ПРСР 2014-2020 г., утвърдени със Заповед № РД 09-968 от 16.10.2019 г. на Ръководителя на УО на ПРСР 2014-2020 г., изменени със Заповед № РД 09-1190 от 27.12.2019 г, Заповед № РД 09-28 от 15.01.2020 г. и Заповед РД 09-438 от 29.04.2021 г.

2. В условията за изпълнение на одобрени проекти по процедурата е предвидена възможност за заявяване на междинни, годишни и окончателно плащане от страна на бенефициентите.

Към настоящия момент, междинното плащане е допустимо не повече от два пъти в една календарна година за срока на изпълнение на проекта, като второто междинно плащане се обединява с годишното плащане.

По процедурата са сключени общо 18 административни договора за предоставяне на безвъзмездна финансова помощ, които са в процес на изпълнение.

С писма с рег. № 15-128 от 23.03.2021 г. и № 70-3510 от 15.07.2021 г. в Министерство на земеделието, храните и горите постъпи мотивирано предложение от страна на всички одобрени за финансиране оперативни групи по процедура № BG06RDNP001-16.001 за предприемане на действия, които да улеснят изпълнението на одобрените проекти, насочени към иновации в сферата на селското стопанство и хранително-вкусовата промишленост, допринасящи за постигане на целите на Европейското партньорство за иновации (ЕПИ).

В тази връзка, предложението за изменение на насоките за кандидатстване включва промяна в условията за изпълнение на одобрени проекти, която предоставя възможност за подаване на до четири искания за междинни плащания в рамките на една календарна година от страна на бенефициентите по процедурата.

Тази промяна ще осигури възможност за получаване на оборотни средства, които да улеснят изпълнението на одобрените проекти по процедурата.

Проектът на изменение на Заповед № РД 09-968 от 16.10.2019 г. на Ръководителя на УО на ПРСР 2014-2020 г., изменена със Заповед № РД09-1190 от 27.12.2019 г, Заповед № РД09-28 от 15.01.2020 г. и Заповед РД09-438 от 29.04.2021 г., беше публикуван на електронната страница на Министерството на земеделието, храните и горите и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 от Закона за управление на средствата от Европейските структурни и инвестиционни фондове предлагам да издадете Заповед за изменение на Заповед № РД 09-968 от 16.10.2019 г., изменена със Заповед № РД 09-1190 от 27.12.2019 г, Заповед № РД 09-28 от 15.01.2020 г. и Заповед РД 09-438 от 29.04.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с която са утвърдени Насоки за кандидатстване по процедура чрез подбор № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г.

**Приложение**: Таблица с отразени коментари от обществено обсъждане

**С уважение,**

