Управляващият орган на ПРСР 2014-2020 г. публикува за обществено обсъждане проект на заповед за изменение на Насоки за кандидатстване по процедура № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г., утвърдени със Заповед № РД09-968 от 16.10.2019 г. на Ръководителя на УО на ПРСР 2014-2020 г., изменена със Заповед № РД 09-1190 от 27.12.2019 г., Заповед № РД 09-28/15.01.2020 г. и Заповед РД 09-438 от 29.04.2021 г.

С проекта на заповед се предвижда изменение в образеца на административен договор и в Условията за изпълнение с оглед облекчаване на бенефициентите при изпълнение на одобрените проекти. Предвидено е увеличаване на броя на междинните плащания по сключени договори за предоставяне на безвъзмездна финансова помощ по процедурата до 4 в рамките на всяка една календарна година от изпълнение на одобрените проекти.

Проектът на заповед за изменение на Насоките за кандидатстване по процедура № BG06RDNP001-16.001 се публикуват на основание чл. 26, ал. 4 от Закона за управление на средствата от европейските структурни и инвестиционни фондове.

**Писмени предложения и коментари по публикуваните документи могат да се изпращат в срок до 28.07.2021 г. чрез ИСУН2020 или на електронна поща:** [**rdd@mzh.government.bg**](mailto:rdd@mzh.government.bg)**.**